S. S. Van Dine

S. S. Van Dine (kodanikunimega Willard Huntington Wright; 15. oktoober 1888 – 11. aprill 1939) oli ameerika ajakirjanik, kunstikriitik ja kirjanik. Tema kriminaalromaanides tegutseb New Yorgi aristokraatlik harrastusdetektiiv Philo Vance koos oma sõbra Van Dine'iga. Avaldas 1928. aastal ajakirjas American Magazine essee "20 nõuannet kriminaalromaanide kirjutajale" ("Twenty rules for writing detective stories") Kirjaniku pseudonüüm S. S. Van Dine tuleneb ingliskeelsest laevandustähisest "S.S." (Steam Ship) ja vanast perekonnanimest. Willard Huntington Wright sündis 1888. aastal Virginias Archibald Davenport Wrighti ja Annie Van Vrankeni pojana. Hariduse omandas St. Vincent College'is, Pomona College'is ja Harvardi ülikoolis (1906). Kunstialaselt käis end täiendamas Münchenis ja Pariisis. Kirjutas mitmes väljaandes kunsti- ja kirjandusarvustusi ning töötas New Yorgi kirjandusajakirja Smart Set (1912–1914) toimetajana. 1923. aastal diagnoositi mehel ületöötamisest tingitud südamehaigus (tänased biograafid arvavad, et tegu oli kokaiinisõltuvusest tingitud raviga), mis aheldas ta enam-vähem kaheks aastaks voodisse. Uues olukorras avastas Willard enda jaoks kriminaalkirjanduse. Lugedes süsteemselt kriminulle, koostas Wright 20 reeglit, millest iga hea kriminaalromaan peaks koosnema või mida arvesse võtma. Tema debüütromaan "Bensoni mõrvajuhtum" ilmus 1926. aastal. Amatöördetektiiv Philo Vance'i seiklused muutusid populaarseks ja tegid kirjaniku kiiresti rikkaks. Oma elu viimased aastad pidi Willard veetma New Yorgi tagasihoidlikus katusekorteris, kus ka suri 50-aastaselt. Esimese abielu sõlmis Willard 1907. aastal Katharine Belle Boyntoniga. Oktoobris 1930 abiellus kunstnik Eleanor Rulapaugh'ga (tuntud ka nimega Claire De Lisle). "Songs of Youth" (luulekogu, 1913) "Europe After 8" (1913, koos H. L. Menckeni ja George Jean Nathaniga) "Richard Hovey and His Friends" (1914) "Modern Painting" (1915) "What Nietzsche Taught" (1915) "The Man of Promise" (romaan, 1916) "The Creative Will" (1916) "Misinforming a Nation" (1917) "Informing a Nation" (1917) "The Future of Painting" (1923) "Modern Literature" (1926) "Bensoni mõrvajuhtum" – "The Benson Murder Case", 1926; eesti keeles: Kuldsulg, 2001 ""Kanaarilinnu" mõrvajuhtum" – "The Canary Murder Case", 1927; eesti keeles: Kuldsulg, 1996 sarjas "Meisterdetektiivid" "Greene'i mõrvajuhtum" – "The Greene Murder Case", 1928; eesti keeles: Kuldsulg, 1996 sarjas "Meisterdetektiivid" "Greene'i mõrvalugu", Eesti Raamat, 1997 sarjas "Mirabilia" "Piiskopi mõrvajuhtum" – "The Bishop Murder Case", 1928; eesti keeles: Kuldsulg, 1996 sarjas "Meisterdetektiivid" "The Scarab Murder Case" (1929) "Šoti terjeri mõrvajuhtum" – "The Kennel Murder Case", 1933; eesti keeles: Kuldsulg, 1996 sarjas "Meisterdetektiivid" "The Dragon Murder Case" (1934) "The Casino Murder Case" (1934) "The Garden Murder Case" (1935) "The Kidnap Murder Case" (1936) "The Grace Allen Murder Case" (1938) "The Winter Murder Case" (postuumselt, 1939) S. S. Van Dine. NNDB: Tracking the entire world S.S. Van Dine. "Twenty rules for writing detective stories". The American Magazine. September 1928 SS Van Dine Biography. Classic Crime Fiction John Loughery. Alias S.S. Van Dine. New York: Knopf. (1992). ISBN 0-684-19358-2 S. S. van Dine Biography. Louise Brooks Society S. S. Van Dine. Krimi-Couch.de